मृणाल के मुताबिक जब वो छोटे थे तो स्कूल के बाद वो खाली रहते थे तब उनके माता-पिता ने उनसे कहा कि वो अपना ध्यान खेल या दूसरे क्षेत्र में लगाये। तो उन्होने खेल को चुना, लेकिन उनका परिवार खेल में इस्तेमाल होने वाले मंहगे सामान को नहीं खरीद सकते थे। इसी दौरान मृणाल के एक जानकार ने उनको बॉक्सिंग करते हुए देखा तो उन्होने उसे इस खेल में अपना करियर बनाने की सलाह दी। क्योंकि इसमें खर्चा कम और अच्छा करियर भी था। 12 साल की उम्र से मृणाल अपने इस खेल में जुट गए। शुरूआती दिनों से ही मृणाल अभ्यास सत्र में हिस्सा लेते और खिलाड़ियों से मेलजोल बढ़ाते। जहां पर उनको महसूस हुआ कि इस खेल में अच्छा खासा नाम कमाया जा सकता है।